Kuasa (drama)

Kuasa: One Throne. Three Heirs. No Mercy ialah sebuah siri drama televisyen Malaysia 2022 arahan Kroll Azry dengan idea asal oleh Syamin Yusof terbitan bersama Astro Shaw dan Skop Productions. Ia mengisahkan tentang kehidupan sebuah keluarga penerbit terkemuka yang amat berpengaruh dan hidup dalam kemegahan, bersama tiga orang anak yang bakal mewarisi legasinya. Setiap ahli keluarga mempunyai agenda masing-masing demi menguasai empayar. Dibintangi oleh Nazim Othman, Nadia Brian, Ridzuan Hashim, Ning Baizura, Dazrin Kamarudin, Izzy Reef, Nia Atasha dan Alicia Amin, siri ini diterbitkan di bawah jenama Astro Originals dan memulakan tayangan perdana di Astro Citra bermula 11 April sehingga 30 Mei 2022 menggantikan Gossip Girl Indonesia.

Premis
Mengisahkan tentang seorang ahli perniagaan dan hartawan yang amat dikenali didalam industri hiburan, Tan Sri Dhameer. Selama 35 tahun di dalam industri, beliau telah membina sebuah empayar terbesar yang meliputi daripada menghasilkan filem-filem tempatan dan juga platform pelaburan. Tiga anaknya, Delilah, Darius dan Dharma, yang merebut untuk menjadi waris tunggal syarikatnya. Tan Sri Dhameer cuba untuk mendidik anak-anaknya bahawa terdapat musuh yang jauh lebih besar yang perlu mereka atasi daripada keluarga mereka sendiri.

Pelakon
 Ridzuan Hashim sebagai Tan Sri Dhameer
 Ning Baizura sebagai Puan Sri Lily
 Nazim Othman sebagai Darius Dhameer
 Nadia Brian sebagai Delilah Dhameer
 Izzy Reef sebagai Dharma Dhameer
 Dazrin Kamarudin sebagai Arman Aziz
 Alicia Amin sebagai Emma
 Nia Atasha sebagai Natalie
 Azri Iskandar sebagai Tan Sri Aziz
 Syanie sebagai Kak Bah
 Farid Amirul sebagai Dr. Jason
 Kahoe Hon sebagai James Too
 Anna Jobling sebagai Atikah
 Remy Ishak sebagai Dayyan
 Linda Onn sebagai Zameera

Episod

Penerbitan
Kuasa ialah terbitan bersama Astro Shaw dan Skop Productions yang sebelum ini pernah bekerjasama dengan menerbitkan filem Abang Long Fadil 2 (2017), Misteri Dilaila (2019) dan Penunggang Agama (2021). Selaku penerbit drama ini, Yusof Haslam menafikan drama itu bersangkut paut dengan kisah keluarganya. Dipetik dari Harian Metro, Yusof berkata:

Menurut Yusof, pada mulanya beliau mahu berlakon dalam drama ini, namun tidak dapat berbuat demikian kerana komitmen lain.

Rujukan

Pautan luar
 

Drama Melayu 2022
Drama terbitan Skop Productions
Rancangan Astro Citra